Ageldun yenna-as i baba-s mi iṛuḥ ɣer ṣṣyada iɛreq-as ubrid di lexla, dɣa yeṭṭes deg uɛecciw n yiwen n uzeddam ixeddem lefḥem, yefka-as aɣrum aberkan akked ufarmaj. Baba-s, agellid d aregaz lɛali, yumen-it, ma d yemma-s ur ttumen-it ara mliḥ, terra lbal-is yal ass yesɛa sebba ara d-yaf akken ad iṛuḥ ɣer ṣṣyada, tcik isɛa tamedakkelt acku snat neɣ ma tlata n tikkal i yesɛedda iḍ di berra. Ageldun iɛac sin n yiseggasen s lekmal akked tgeldunt, yesɛa akkud-s sin n warrac, tamenzut d taqcict semman-as Tafrara, ma d wis sin d aqcic semman-as Massen, acku d netta i icebḥen kter n wetma-s.